lv de lv en lv en sl en es en en tr es es nl lv lv lv lv lv lv lv lv lv lv lv lv lv lv en lv lv lv en en lv lv en en es es tr en es en ne en lv lv en lv hbs_lat lv en lv lv lv lv en sk nl lv en lv sv lv hbs_lat en lv lv en lv en lv en en en en en en fa en en
Stāsts par pasākumiem nr. 3 – bēbīšu gaidīšanas ballīte – EVITA ROZENTALE
digitālais saturs | sociālie mediji | copywriting
9. jūnijs, 20153. maijs, 2021 evitarozentale
Ar augsti paceltu galvu esmu iesoļojusi savas grūtniecības trešajā trimestrī un priecājos par to, ka vēl ir pārpārēm enerģijas, lai piepildītu visus lielos un mazos plānus, pirms mazo ierašanās pasaulē. Viens no maniem svarīgākajiem plāniem bija saorganizēt kārtīgu bēbīšu gaidīšanas ballīti, lai pavadītu dienu kopā ar  mūsu ģimenes draugiem, kamēr vēl nav jāvaktē četras kājeles, kas skraida uz visām debess pusēm 🙂
Bēbīšu gaidīšanas ballīšu jeb baby shower tradīcijas nāk no ASV, kur tas ir nozīmīgs pasākums katrai topošajai māmiņai. Amerikā gan lielākoties šīs ballītes organizē tikai dāmām, bet mans uzskats ir ka, mēs ar vīru kopā gaidām mazos, kāpēc, lai ballīšu prieks tiktu tikai man 🙂 Tā nu tika saaicināti mūsu ģimenes draugi un man bija iespēja izpausties ar savām Pinterest noskatītajām idejām!
Man ļoti patīk aicināt viesus uz pasākumiem ar īpaši gatavotiem (lai arī elektroniskiem) ielūgumiem. Mans pēdējā laika lielākais atklājums ir canva.com, kas ir lielisks rīks dažādu informatīvo materiālu sagatavošanai. Ja vien piemīt gaume, prasme noformēt un vēlēšanās darboties, var izveidot superīgus ielūgumus ballītēm, banerus blogiem vai sociālajiem tīkliem vai citus informatīvos materiālus. Šajā rīkā tapa arī ielūgums uz mūsu ballīti.
Jau kādu laiku bija idejas par dārza ballītēm, kuras tad beidzot arī izdevās realizēt! 🙂 Mans atklājums un ieteikums – 3 lietu likums! Cilvēkam komfortu rada iespēja izvēlēties vismaz no trīs lietām, tāpēc arī domājot par uzkodām un pamatēdienu, ievēroju šo likumu. Vēl viena svarīga lieta – cilvēkiem patīk vienkāršs, bet interesanti noformēts ēdiens, tāpēc iesaku investēt līdzekļus arī galda noformēšanai un traukiem.
Ēdienkarte bēbīšu gaidīšanas ballītei:
Dārzeņu salmiņi ar krējuma-ķiploku mērci
Kukurūzas čipsi ar siera, salsas un avokado mērcēm
Ogas ar vaniļas mērci
Grillēti vistu spārniņi, tīģergarneles un mednieku desiņas
Zemeņu un putukrējuma kārtojums
Dārza ballītēm pat ļoti piemēroti ir vienreizlietojamie trauki. Esiet gan gaumīgi un izvēlieties nevis plastmasas, bet papīra un koka izstrādājumus, tas piešķirs dārza ballītei īpašu šarmu. Tas protams arī būs daudz ērtāk, jo nebūs jāuztraucas par smagajiem trauku kalniem, pat ja ir trauku mazgājamā mašīna.
Te pāris bildes iedvesmai:
Lielākais izaicinājums, protams, ir izdomāt kā izklaidēt vīriešus šādā pasākumā, jo dāmas lieki laiku netērē, lai pārrunātu visas iespējamās aktualitātes uz pasaules 🙂 Tā kā ballītes vīriešu kārtas viesi ir atraktīvi, tad lieliski noderēja novusa galds un pēc tam pokera spēlēšana… un protams, ēšana 🙂
Dzīvesstila blogere. Sieva un mamma. Audzinu divus bērniņus, no kuriem viens ir ar īpašām vajadzībām. Rakstu par sevi, savām sajūtām un par lietām, kas skaistas, vērtīgas un garšīgas... View all posts by evitarozentale
Previous Zemeņu un putukrējuma kārtojums
Next Ko es izstāstītu draudzenēm… 5 jaunās māmiņas atziņas
10. jūnijs, 2015 10:02
Paldies par canva.com ieteikumu! Noteikti noderēs nākotnē! 🙂
6. februāris, 2016 16:20
Forši forši. Labas idejas!!
Stāsts par pasākumiem nr.4 – puikas 1. dzimšanas diena! – evita rozentale saka:
6. marts, 2017 10:02
[…] ir interese, citas idejas par pasākumiem meklē te, te un te! 🙂 Lai izdevusies […]
Leave a Reply Cancel reply